ועדת הכספים, כנסת 25, פרוטוקול מספר 255, 2023-11-28 00:00

משה גפני: 	אני מחדש את הישיבה

משה גפני:  אנחנו אמורים לדון עכשיו בתקצוב גופים רפואיים תומכי לחימה

משה גפני:  אנחנו קודם כל רוצים לראות פחות או יותר במי מדובר

משה גפני:  ביקשתי ממזכירות הוועדה לזמן את הגופים הגדולים שעוסקים בעניין הזה

משה גפני:  אני מבקש לדעת במה עוסקים הגופים שעליהם מדובר, לראות כאשר יגיע לכאן התקציב של 2023 אם הם מתוקצבים, ואם הם לא מתוקצבים - מדוע

משה גפני:  אם כן, האם בסדרי הגודל שעליהם מדובר? אנחנו נתחיל עם זק"א

דובי ויסנשטרן: אני קודם כל רוצה להגיד תודה רבה, הרב גפני

דובי ויסנשטרן:  בעקבות הכספים הקואליציוניים שאושרו בתקציב האחרון, הצלחנו לקבל את התמיכה השבוע דרך משרד הפנים, רק שהתמיכה היא עד אוקטובר, היא לא רלוונטית מאוקטובר

דובי ויסנשטרן:  אם לא היה את הקואליציוני, גם את זה לא היינו מקבלים

משה גפני: אתה יכול להגיד מה אתם עושים, או מה עשיתם עד היום?     

דובי ויסנשטרן: כל מה שקשור לכבוד המת

דובי ויסנשטרן:  הצוותים שלנו באופקים, באשקלון, בנקודות ריכוז החללים טיפלו בשבת בכל נושא כבוד המת

דובי ויסנשטרן:  הצוות של שדרות הגיע מאשדוד ומכל מרחב לכיש

דובי ויסנשטרן:  שעה וחצי אחרי שבת התחלנו עם שדרות, משם לכביש 34 ולכביש 232 הארור

דובי ויסנשטרן:  צוותים נוספים הגיעו לרעים למסיבה

דובי ויסנשטרן:  עד חמישה לארבע לפנות בוקר הצלחנו להוציא לשורה כ-400 גופות, כ-400 קדושים שנרצחו

דובי ויסנשטרן:  הייתה התרעה על כך שבשעה ארבע לפנות בוקר יש 100 רכובים לעזה לכיוון ישראל, לכן הרגשנו שאנחנו נמצאים במלחמה וכל מי שנספיק להוציא לכיוון שורה יהיה הרווח שלנו

דובי ויסנשטרן:  צוות אחד היה בקצה אחד של 232, צוות שני בצד השני

דובי ויסנשטרן:   הגענו ל-650 נרצחים עוד לפני שנכנסנו לקיבוצים

דובי ויסנשטרן:        אנחנו בזק"א מטפלים בשנה ב-1,000 עד 1,500 טרגדיות, כאשר כל טרגדיה היא טרגדיה

דובי ויסנשטרן:  זה נקרא מב"ט – מוות בלתי טבעי

דובי ויסנשטרן:  זה אימא ושני ילדים שנהרגים בתאונת דרכים, זה המון המון סיפורים קשים

דובי ויסנשטרן:  מה שעברנו עד יום שני בוקר היה גיהינום - היינו מותקפים, ירו עלינו, מה לא עשו לנו

דובי ויסנשטרן:  היה איזה שהוא שלב שהבנו שאנחנו במלחמה על כל נרצח ונרצח, שאם נתכופף בעקבות ההתרעה שיש אנחנו נפסיד עוד שניים להעמיס על המשאית

דובי ויסנשטרן:  הגענו לשיא שלא יאומן

דובי ויסנשטרן:  החבלה של המשטרה בודקת אם יש אמצעי חבלה על אותו נפטר, מז"פ מתעד אותו בשתי תמונות

דובי ויסנשטרן:  עוברת דקה וחצי עד שהנפטר על המשאית

דובי ויסנשטרן:  כל חצי שעה יצאה משאית לכיוון מרכז הארץ

דובי ויסנשטרן:  אני לא יודע איך לקרוא לזוועות שראינו בקיבוצים

דובי ויסנשטרן:  ראינו שם שלושה דורות, שזה סבתא, סבא, הורים וילדים

דובי ויסנשטרן:  היה איזה מקרה שהצוות שלנו נכנס לדירה ואחרי שהוא ראה את הפוגרום ואת האוכל שאכלו המחבלים הוא הגיע לממ"ד שהיה כולו חשוך

דובי ויסנשטרן:  כשהם הדליקו את הפנסים מהטלפונים שלהם הם גילו איזה שהוא גוש

דובי ויסנשטרן:  כשזק"א מגלים גוש הם מבינים שיש פה משהו

דובי ויסנשטרן:  גם כשהיינו בשריפה בכרמל טיפלנו בגוש, וזה היה 16 הסוהרים שנספו

דובי ויסנשטרן:  ברגע שפה הם נתקלו בגוש הם הבינו שיש משהו

דובי ויסנשטרן:  זה היה מפחיד, כי הם לא ידעו מה הם עומדים לגלות

דובי ויסנשטרן:  בסוף זה היה סבתא, זוג הורים ושני ילדים

דובי ויסנשטרן:  יש לנו ארבעה מחסנים במדינת ישראל, קונטיינרים, כששניים בגודל של שישה מטר, שניים בגודל של 12 מטר

דובי ויסנשטרן:  על חלקם קיבלתי בעבר דוחות מעיריות ספציפיות ששמתי ללא אישור

דובי ויסנשטרן:  את כל זה פתחנו והוצאנו לכיוון הדרום

דובי ויסנשטרן:  לא שאלנו - פעלנו, אמרנו שהלוואי ונהיה מובטלים

משה גפני: מעבר לעובדה שאנחנו כולנו מודים על העבודה שלכם שנעשתה במסירות נפש והכל, למה אנחנו מדינה לא מסודרת בעניין הזה? למה זק"א צריכה לקבל כסף קואליציוני? למה אנחנו בכלל צריכים להתעסק בזה? למה זה לא נמצא בתוך המערכת הציבורית? אתם כל השנים נמצאים בעניין

משה גפני:  למה זה לא מסודר?      

ינון אזולאי: 	השאלה שלך התעצמה לאחר אסון מירון

ינון אזולאי:  גם מי שחשב פעם שזה לא, פתאום באסון מירון - -          

מיכל שיר סגמן: אנחנו מדינה מלאת פיגועים

מיכל שיר סגמן:  מה, זה דבר חדש?     

משה גפני: אני לא מדבר על פיגועים, אני מדבר על תאונת דרכים שנהרג מישהו וזק"א מגיעים

מטי צרפתי הרכבי: אדוני, נותר להלין רק על עצמנו

מיכל שיר סגמן: אני חייבת להודות שלא ידעתי

מטי צרפתי הרכבי: נותר להלין רק על עצמנו, על הבית הזה ועל הממשלות שלא הכניסו את זה בבסיס התקציב

דובי ויסנשטרן: לא קיים גוף במדינת ישראל שנקרא זק"א

דובי ויסנשטרן:  זק"א היא עמותה שיש בה מתנדבים

דובי ויסנשטרן:  אנחנו בשגרה פועלים תחת משטרת ישראל ואמורים להיות שוטרים

דובי ויסנשטרן:  אנחנו נמצאים תחת אגף המתנדבים, כאשר הוא זה שמחליט מה מותר לנו, מה אסור לנו, וגם שם יש לנו מלחמה מאוד קשה

דובי ויסנשטרן:  אגף המתנדבים במשטרת ישראל מקשה עלינו

דובי ויסנשטרן:  מתייחסים אלינו כמשמר אזרחי, כי מבחינת החוק אנחנו לא קיימים

דובי ויסנשטרן:  מה שמניע את מתנדבי זק"א זו ההלכה, כי בחוק אין שום התייחסות לאיברים, לחלקים ולדם

מיכל שיר סגמן: הקבורה מחייבת אותם?     

דובי ויסנשטרן: לא, זו ההלכה

דובי ויסנשטרן:  החוק לא מחייב לעשות את הדברים האלה

דובי ויסנשטרן:  כשמגיע השוטר למקום, הוא אומר שזה לא התפקיד שלו ואם הוא יעשה את זה הוא יכול לקבל על זה עונש

יצחק קרויזר: אין גוף שלקח עליהם אחריות

דובי ויסנשטרן: אני אתן דוגמה

דובי ויסנשטרן:  לאירוע של בן אדם שהתאבד בקומה רביעית הגיע חוקר שתיעד ואחר כך קרא לאמבולנס כדי שייקח את האדם לאבו כביר

דובי ויסנשטרן:  לאירוע כזה מגיע נהג ומקסימום עוד אחד

דובי ויסנשטרן:  איך הם יורידו את אותו נפטר ששוקל 130 קילו?      

יצחק קרויזר: קראו לזק"א

דובי ויסנשטרן: לא, הוא גרר אותו על הרצפה

משה גפני: אני מגיע למסקנה שאנחנו צריכים את משרד הבריאות להכין חקיקה בעניין הזה כדי לעשות את זה מסודר

משה גפני:  לא יכול להיות הדבר הזה

דובי ויסנשטרן: אנחנו מוכנים לקחת על עצמנו את הנושא של החללים

דובי ויסנשטרן:  המחלקה שהייתה קשורה לזה במשרד הפנים לא עשתה את העבודה

דובי ויסנשטרן:  אנחנו מוכנים לקחת את זה על עצמנו גם בחירום וגם בשגרה

משה גפני: ברכה זיסר, עזר מציון

משה גפני:  אתם בפרויקט משותף עם הדסה בנוגע למח עצם?     

ברכה זיסר: בהדסה קיים מאגר מח עצם שהוא חמישית מגודלו של המאגר אצלנו

ברכה זיסר:  שנים הוא לא היה פעיל, רק בשנים האחרונות הוא התחיל להיות פעיל

ברכה זיסר:  המאגר אצלנו מונה 1,200,000 תורמים

ברכה זיסר:  בתקופת המלחמה עזרנו מאוד בזיהוי חללים כי יש לנו את הדנ"א של כל החיילים

ברכה זיסר:  הרבה מאוד בעיות של זיהוי נפתרו על ידנו

ברכה זיסר:   אנחנו לא נמצאים בבסיס התקציב של משרד הבריאות וצריכים כל שנה לבקש שיעזרו לנו

ברכה זיסר:  נתקלנו בזמן המלחמה בבעיה מאוד קשה - נמצאו תורמים שהתאימו לחולים שהיו זקוקים להשתלת מח עצם, אבל התורמים האלה יצאו לחזית

ברכה זיסר:  בדרך כלל משחררים את התורמים האלה כשהם בפעילות רגילה בצבא לטובת ההתאמה, אבל הפעם לא שיחררו אותם ואני יכולה בהחלט להבין את העניין

ברכה זיסר:  זו הייתה הסיבה שיצאנו למבצע ארצי אצל הציבור החרדי וגייסנו 20,000 דגימות נוספות לטובת החולים

ברכה זיסר:  משפחות שלמות זעקו ובכו שהזמן אוזל

ברכה זיסר:  עזר מציון נרתמה בתקופה הזאת לעזור בנושא של ציוד רפואי ושיקומי, בנושא של אמבולנסים

ברכה זיסר:  אני מנהלת את בית אורנית בפתח תקווה

ברכה זיסר:  הגיעו אלינו משלחות של חולי סרטן שפונו משדרות, מאופקים, מנתיבות, מאשקלון

ברכה זיסר:  משפחות של שבע, שמונה ותשע נפשות שהו אצלנו חמישה שבועות בלי שקיבלנו תמיכה כספית

ברכה זיסר:  רוב המשפחות עזבו השבוע, נותרו אצלנו עוד שתיים, שלוש משפחות

ברכה זיסר:  גם בנושא של בריאות הנפש עזר מציון פתחה קו חירום שנתן מענה להרבה משפחות

ברכה זיסר:  התנדבות עם קשישים, עם חולים פסיכיאטריים, סיוע לכל משפחות הפצועים, חלוקת מזון, הסעות באמבולנסים – כל הדברים האלה הם ללא תמיכה ואנחנו נאלצים להגיע כל פעם לוועדה ולקושש תמיכה

ישראל אייכלר: דנתי בעניין של העברת אנשים עם מוגבלויות בזמן המלחמה

ישראל אייכלר:  אמנם משרד התחבורה הציב אוטובוסים, אבל כשהיה מדובר בבעלי מוגבלויות הם קראו לאנשי עזר מציון

משה גפני: אלי פולק, מנכ"ל איחוד הצלה

אלי פולק: 	אני אפתח בתודה לרב גפני

אלי פולק:  אני חושב שהנושא הזה של הצלת חיים מכל הסוגים חשוב, ותודה שאתה תומך בזה

אלי פולק:  באיחוד הצלה יש בשוטף כ-7,000 מתנדבים באלפי כלי חירום שפועלים להצלת חיים מדן ועד אילת

אלי פולק:  תקציב הארגון היום הוא כ-250 מיליון שקל, ואנחנו בתקציב שהולך וגדל

אלי פולק:  מאז הקמת הארגון ב-2006 אנחנו חיים אך ורק מתרומות

אלי פולק:  הבאנו למדינת ישראל למען הצלת חיים למעלה ממיליארד שקל מאז הקמת הארגון

משה גפני: מה עשיתם במלחמה?     

אלי פולק: 	קיבלנו מהמדינה עד היום סך הכל שני מיליון שקל, וגם זה היה במצ'ינג, עם מתווכים

אלי פולק:  המדינה קיבלה מאיתנו מיליון שקל של מסים על הציוד הרפואי שאנחנו קונים בשביל אחרים, כאשר יש ארגונים שלא משלמים

אלי פולק:  במלחמה השתנו הרבה דברים במדינת ישראל

אלי פולק:  החל מ-06:30 בבוקר ב-7 לאוקטובר היינו במקום עם אמבולנסים, עם מאות כלי חירום, עם למעלה מ-1,000 מתנדבים שנכנסו תחת אש לכל אזור הלחימה וסיכנו את חייהם בשביל להציל חיים

אלי פולק:  טיפלנו באלפי פצועים ופינינו מאות באמבולנסים וברכבים פרטיים

אלי פולק:  אנחנו, לצערנו, היינו הגוף הרפואי היחידי שנכנס לתוך שטח האש כדי להוציא פצועים החוצה

אלי פולק:  עבדנו כתף אל כתף יחד עם כוחות הצבא וצה"ל, פינינו פצועים על ידי מסוקים, פינינו חיילים, כאשר החיים של רוב מי שפינינו ניצלו

אלי פולק:  העבודה הייתה לא פשוטה בכלל

אלי פולק:  בשעה 07:00 בבוקר שבת נפתח המרלו"ג של איחוד הצלה בבית שמש, מרלו"ג של 5,000 מטר, וכל הציוד היה מרוקן לתוך משאיות שנסעו לדרום

אלי פולק:  80% מהציוד לא חזר, כי נתנו את זה לכוחות הצבא שהיו בלי ציוד רפואי

אלי פולק:  כל מי שהגיע והיה לו ידע רפואי קיבל מאיתנו ציוד

אלי פולק:  יש לנו גם יחידת חוסן, כאשר היום יש לנו מאות מתנדבים שצריכים המשך טיפול על הזוועות ועל הדברים הקשים שהם ראו שם

משה גפני: 	הכסף שקיבלתם עד היום היה כסף קואליציוני?     

אלי פולק: מעולם לא קיבלנו כסף קואליציוני

משה גפני: מה קיבלתם מהמדינה?     

אלי פולק: מבחני תמיכות לפרויקט שנקרא מיזם משותף, שזה המצ'ינג

אלי פולק:  אמרו לנו שבשביל עוד מתנדבים יתנו לנו שני מיליון ואנחנו ניתן שני מיליון

ינון אזולאי: אלה כספים קואליציוניים ששמנו בשביל תמיכות

משה גפני: מד"א, בקשה

יצחק לוי: 	תודה על ההזדמנות ועל הדיון החשוב הזה

יצחק לוי:  מגן דוד אדום הוא ארגון הצלה מתוקף חוק, הוא תאגיד סטטוטורי, הוא ארגון שהוקם בשנת 1930, עוד לפני קום המדינה

יצחק לוי:  חלק מהתפקידים שהמדינה הגדירה לו זה להיות ערוך לחירום, זה לתת מענה ושירותי עזרה ראשונה, זה להיות כוח עזר לצה"ל בשעת מלחמה ובשעת התקפה על העורף

יצחק לוי:  בארגון יש 33,000 מתנדבים ו-1,400 אמבולנסים

יצחק לוי:  יש לנו מספר מאוד מצומצם של עובדים ביחס למתנדבים

יצחק לוי:  לקראת השעה 07:00 בבוקר באותה שבת הבנו שאנחנו נמצאים באירוע קשה מאוד, כי המתנדבים שלנו ביישובים דיווחו שהם רואים מחבלים נכנסים מהאוויר ומהיבשה

יצחק לוי:  כשהמוקד שלנו התחיל לקבל את הדיווחים, החלטנו לאייש את כל רכבי ההצלה של מגן דוד אדום

יצחק לוי:  המתנדבים, שלא מעט מהם הם חרדים, עזבו את הכל ביום שבת בבוקר, בחג, והגיעו מבתי הכנסת למוקד שלנו על מנת לצאת לדרום

יצחק לוי:  אם תשאלו כמה פצועים היו מנפילות טילים במרכז ביום הזה, כנראה שזה היה משהו שולי לאור האירועים שהיו בדרום

יצחק לוי:  מכיוון שחשדנו שזה משהו שיכול להתפתח גם בצפון,  עיבינו את האמבולנסים ואת המתנדבים גם בגזרת הצפון

משה גפני: אנחנו ועדה שעוסקת בתקציב, בכסף

משה גפני:  האם למד"א יש דרישות בעניין הזה?     

מטי צרפתי הרכבי: ומה מד"א קיבלו עד עכשיו?         

נאור שירי: האם רשויות מקומיות מחויבות לשלם כסף למד"א?      

יצחק לוי: 	אני לא יכול להיות פה ולא לציין את אותם חברים שנרצחו באותו יום, את אותם מתנדבים ביישובים, אם זה אביה חצרוני, אם זה עובד מד"א באופקים שבשבע בבוקר יצא לתת מענה בעוטף עזה ונרצח ביציאה מאופקים, אם זה עמית מן, פרמדקית שלנו, שרצה למרפאת השיניים כדי להציל פצועים  ונרצחה תוך כדי שהיא מטפלת במשך שמונה שעות עם חסם עורקים עליה

יצחק לוי:  היא נמצאה על ידי מתנדבי זק"א עם כפפות על הידיים שלה כשהיא רק רצתה להציל חיים

יצחק לוי:       מגן דוד אדום לא מתוקצב בבסיס התקציב, אבל יש סיוע ממשרד הבריאות

יצחק לוי:  הכספים שמועברים למגן דוד אדום הם בעיקר לקניית שירותים

יצחק לוי:  אין תקציב שהוא תקציב ייעודי, לצערנו הרב, למרות שפנינו לאורך השנים לכל הממשלות

יצחק לוי:  אין תקציב ייעודי להיערכות לחירום, אין תקציב ייעודי עכשיו למלחמה, אין תקציב ייעודי לרעידת אדמה, אין תקציב ייעודי כדי לפתח את השירותים ולהחזיק את האמבולנסים

יצחק לוי:  להחזיק 1,400 אמבולנסים זה משהו שהוא מאוד מאוד קשה

יצחק לוי:  המדינה קבעה שצריך 50 אמבולנסים ביהודה ושומרון, אבל גם לזה לא נמצא תקציב

יצחק לוי:  גם אנחנו צריכים ללכת ליהודים ולנדבנים בעולם כדי לבקש תרומות

יצחק לוי:  אין ספק שחלק מהיעילות של הארגון זה להמשיך ולקבל תרומות מתורמים, שזה דבר שיימשך, אבל לדברים שהמדינה מצפה מגוף שהוא גוף לאומי חייב להיות תקציב

משה סולומון: האם יש מציאות שבה המדינה קובעת לכם מה צריך להיות במקום מסוים והיא לא מתקצבת את זה?      

צחק ליבוביץ: בהחלט, ראה ערך אמבולנסים ממוגנים של יהודה ושומרון

צחק ליבוביץ:  ב-2016 ועדה של משרד הבריאות קבעה שצריך 50 אמבולנסים ביהודה ושומרון, רק לא נמצא לזה תקציב עד היום

משה סולומון: האם אתה עומד בתקנים שהמדינה דרשה בלי לקבל כסף?      

צחק ליבוביץ: בחלק מהמקומות אנחנו לא מצליחים לעמוד

צחק ליבוביץ:  במקום 50 אמבולנסים ממוגנים, נכנסנו במלחמה הזאת עם 24 אמבולנסים ממוגנים בלבד, כשחלקם במצב גרוע מאוד כי אי אפשר להחליף בגלל שלא נמצאו תורמים

צחק ליבוביץ:  בשנות ה-90 הייתה ועדה של ביטוח לאומי, משרד הבריאות והרשויות המקומיות, ואז הוחלט שיהיו רשויות שישתתפו במימון של ניידות טיפול נמרץ

צחק ליבוביץ:  יש כמאתיים ומשהו רשויות שמשתתפות בהפעלה של כ-18 ניידות טיפול נמרץ

צחק ליבוביץ:  אנחנו חושבים שהדבר הזה צריך שינוי, כי רשות חלשה לא תוכל לשלם את זה

משה סולומון: כמה ניידות יש סך הכל?     

צחק ליבוביץ: יש כ-100 ניידות טיפול נמרץ

משה סולומון: מתוכן רק 18 מתוקצבות על ידי הרשויות?         

צחק ליבוביץ: כן

משה סולומון: השאר מתוקצבות באופן מלא?     

צחק ליבוביץ: ממש לא, באופן חלקי בלבד, כי חלק מהרשויות הפסיקו להעביר כספים

צחק ליבוביץ:  אני אשמח שזה ישונה

משה גפני: גברת מרגלית תירוש, עזרה למרפא

רונית תירוש: 	לעזרה למרפא יש מרכז שיקום בשדרות

רונית תירוש:  במרכז יש 60 עובדים וכ-200 מטופלים

רונית תירוש:  ב-7 באוקטובר כולם היו במקום, ראו את הקורבנות, היו חשופים לכל מה ששמענו וראינו, ואני לא אחזור על תיאורי הזוועה

רונית תירוש:  המשימה הראשונה שלנו הייתה לאתר את הצוותים ואת המטופלים, לפנות את הנכים, את אלה שלא יכולים בכוחות עצמם להתפנות משדה הקרב

רונית תירוש:  24 אמבולנסים של האגודה עסקו בפינוי הנכים והחולים לאזורי מבטחים

רונית תירוש:  בהתחלה זה היה ממש לבני ברק, למרכז השיקום שלנו במרכז הארץ, ואחר כך זה היה למקומות שהרשויות עדכנו אותנו ואפשרו לפנות את האנשים אליהם

רונית תירוש:  נתנו מענה רגשי ראשוני לצוותים, למטפלים, כדי שיוכלו לטפל במטופלים כי הם עצמם היו מפורקים לגמרי

משה גפני: מרכז השיקום שלכם בשדרות מתוקצב על ידי המדינה?     

רונית תירוש: מרכז השיקום לא מתוקצב

רונית תירוש:  עזרה למרפא בכלל לא מתוקצבת על ידי המדינה

רונית תירוש:  אנחנו מנסים בשנתיים האחרונות להשיג תקציב גם לשדרות וגם לפעילות האמבולנסים, אבל בינתיים אנחנו עם ידיים ריקות

רונית תירוש:  אני מאוד מקווה שתדע למצוא את הערך המוסף של עזרה למרפא והרב פירר בשעה הקשה הזאת

משה גפני: תודה רבה שבאת, ותודה רבה לרב פירר על כל מה שהוא עושה

משה גפני:  יד שרה, בקשה

משה אורי כהן: 	תודה רבה על ההזמנה

משה אורי כהן:  אני רוצה לפתוח בסיפור ואולי בזה להמחיש את הצורך הגדול

משה אורי כהן:  גברת זויה, אישה מקסימה שמטופלת בבעל נכה קשה, התפנתה משלומי

משה אורי כהן:  היא מקבלת את כל הציוד שלה באופן קבוע ממשרד הבריאות

משה אורי כהן:  לאחר שהביאו אותה למקום מבטחים, היא לא הייתה יכולה להוריד את בעלה מכיסא הגלגלים כדי להתפנות כי המנוף נשאר בשלומי

משה אורי כהן:  כשהיא פנתה למשרד הבריאות ואמרה שהמנוף, המיטה והציוד הרפואי שלה נשאר בבית, משרד הבריאות אמר לה לשלוח מייל ושהוא ייתן לה תשובה אחרי 48 שעות

משה אורי כהן:  בסוף יד שרה נרתמה

משה אורי כהן:  כאלה יש אלפים

משה אורי כהן:  צריך להבין, האחריות לכל האנשים המקסימים שטיפלו בהם בקו ראשון עוברת ליד שרה

משה אורי כהן:  יד שרה מטפלת בכל האנשים הנכים שהתפנו מביתם ללא הציוד

משה אורי כהן:  אפשר לדבר גם על הנכים בעקבות המלחמה

משה אורי כהן:  אותה ילדה שרצה לכיוון הממ"ד, נפלה, שברה את האגן ועברה ניתוח, צריכה עכשיו כיסא גלגלים

משה אורי כהן:  מי נתן לה את זה? כשהיא פנתה לביטוח לאומי, ביטוח לאומי אמר לה שהיא תקבל מענק של 3,000 עד 5,000 שקל

משה אורי כהן:  כשהיא שאלה מה לגבי כל הציוד הרפואי שהיא צריכה לקבל, אמרו לה שלגבי זה שתפנה ליד שרה

משה אורי כהן:       פתחנו שלושה סניפים חדשים בחודש האחרון: בים המלח, כשלשם הגיעו הרבה מאוד נכים, בחיפה, לטובת חולים שהגיעו לבני ציון, ובמרכז הארץ

משה אורי כהן:  הצורך הוא גדול מאוד

משה אורי כהן:  היום, ברוך השם, יש לנו 126 סניפים ברחבי הארץ, כשכולם, למעט שדרות שהפסיקה לתקופה קצרה, ממשיכים לתת את השירות

משה אורי כהן:  אנחנו לא מתוקצבים

משה אורי כהן:  יד שרה לא מתוקצבת על ידי המדינה

משה גפני: 	רק אם שמים כסף קואליציוני, אבל גם זה בקושי

נעמה לזימי: אפשר עכשיו בפתיחת התקציב להכניס אותם סוף סוף לבסיס התקציב

נעמה לזימי:  בואו נעזור לכל הארגונים האלה בבסיס התקציב

משה גפני: סימון מושיאשוילי, בקשה

סימון מושיאשוילי: 	היושב ראש, יישר כוח לכל מי שהגיע, יישר כוח על הדיון הזה

סימון מושיאשוילי:  אתמול בערב ביקרתי בסניף זק"א בעיר ראשון לציון ושמעתי את המלאכים האלה

סימון מושיאשוילי:  אני לא אגע בזה שהם פעלו באותה שבת ולאחר מכן, אני רק אספר על כך שהם סיפרו לי על תאונה קשה שהתרחשה ביום שישי בבוקר שבה רוכב אופנוע איבד שליטה ואת המצב שבו הם מצאו אותו

סימון מושיאשוילי:  אני מתאר לעצמי שכולם כאן תמימי דעים להכניס את אותם גופים

משה גפני: יכול להיות שתמימי דעים, אבל אני רואה בזה כישלון אישי

משה גפני:  אני נמצא פה 34 שנים ולא הצלחתי את הגופים האלה להכניס לבסיס התקציב

סימון מושיאשוילי: כולנו כאן תמימי דעים

נעמה לזימי: אנחנו לא פה 30 שנה, אנחנו פה שנתיים

נעמה לזימי:  אנחנו פה איתך

משה גפני: אבל אני לוקח אחריות

משה גפני:  אני מתבייש בזה

סימון מושיאשוילי: איחוד הצלה זה הארגון הראשון, למיטב ידיעתי, שנכנס לתופת שם

סימון מושיאשוילי:  הוא היה הארגון שהיה שם

סימון מושיאשוילי:  אני שמח שכולם כאן תמימי דעים להיכנס מתחת לאלונקה, לסחוב את אותה אחריות יחד עם היושב ראש

משה גפני: ינון, בקשה

ינון אזולאי: 	תודה רבה, אדוני היושב ראש, על הדיון החשוב הזה

ינון אזולאי:  לפגוש את האנשים שעומדים מאחורי העשייה הנפלאה הזאת מרגש כל פעם מחדש

ינון אזולאי:  דובי, אתם הייתם בכותרות

ינון אזולאי:  מה שראיתם שם ומה שחוויתם זה משהו בל יתואר

דובי ויסנשטרן: יש לנו 15 מתנדבים בטיפול פסיכיאטרי תרופתי

דובי ויסנשטרן:  אחד מהם היה באסון הכרמל ועד היום פעיל

דובי ויסנשטרן:  הוא פעל שבוע ימים בדרום

דובי ויסנשטרן:  כשהוא הגיע אחרי זה לתשאול בלהב כדי שתישמר העדות של מה שהוא ראה, הוא התפרק, נפל ופונה על ידי אמבולנס

ינון אזולאי: דובי, אתם כולכם שכנים שלי

ינון אזולאי:  במשפחה שלי יש הרבה מתנדבים בארגונים שנמצאים פה

ינון אזולאי:  תודה רבה לכל המתנדבים, ליד שרה, לעזר מציון, למד"א

ינון אזולאי:  אני מתנדב של איחוד הצלה בעצמי, ויש לי גם חברים שנפצעו

ינון אזולאי:  כמו שאמרתם, נהג אמבולנס במד"א נרצח

ינון אזולאי:  יש מתנדבים של איחוד הצלה שנרצחו, שנחטפו, כשכולנו מתפללים שאלה שנחטפו יחזרו בשלום ובריאים

ינון אזולאי:       	אדוני היושב ראש, לא צריך לשאול אם הם קיבלו כספים או לא קיבלו כספים, אם אלה היו כספים קואליציוניים או לא כספים קואליציוניים

ינון אזולאי:  אני יודע למה אתה שואל, זה בסדר, אבל יבואו לפה נציגי משרד האוצר ונציגי משרד הבריאות ויגידו שיש מבחן תמיכות ומי שעומד בזה מקבל

ינון אזולאי:  תבדוק עם אלה שיושבים מסביב לשולחן אם הם עברו את תנאי הסף כדי לגשת לתמיכות

משה גפני: אני לא מסכים למבחן תמיכות

ינון אזולאי: זה בדיוק מה שאני בא להגיד לך - תבדוק כמה הם קיבלו, אם הם קיבלו, וגם תבדוק כמה שמו בתמיכות האלו

ינון אזולאי:  זה רק אומר שמבחן התמיכות צריך לעבור מן העולם

ינון אזולאי:  לא יכול להיות שנמשיך לתקצב את הארגונים האלה במבחני תמיכות כך שהם כל פעם יהיו נזקקים ויבקשו צדקה

ינון אזולאי:  מספיק הם מבקשים מכל העולם לתרום

ינון אזולאי:  לא הגיע הזמן שנעשה פה שינוי?      

אליהו דלל: זה צריך להיות בבסיס התקציב

ינון אזולאי: אני כבר אומר לאוצר ולבריאות, אל תתנו לנו את התשובה של מבחן תמיכה

ינון אזולאי:  אנחנו צריכים להביא חוק אחד שיסדיר את זה - זה יגיע

דובי ויסנשטרן: ארגון זק"א מוגדר כגוף הצלה לשעת חירום

דובי ויסנשטרן:  לא התכוונו להפעיל אותו

דובי ויסנשטרן:  מה המשמעות?      

משה סולומון: אתה צודק, זה נכון לגבי כל הארגונים פה

מטי צרפתי הרכבי: 	בשנים 2006,2007 היה דוח ביקורת מבקר המדינה בסוגיה הזאת

מטי צרפתי הרכבי:  אחד המשפטים בהמלצות העיקריות של דוח הביקורת היה: "מציאות שבה גופים תורמים והתנדבותיים הם גורם מרכזי ומוביל באספקת צורכי האוכלוסייה בעת חירום, הינה מציאות עגומה המשקפת כשל יסודי של הממשל"

מטי צרפתי הרכבי:  בדוח הזה הוא קרא להסדרת מערכת היחסים בין משרדי הממשלה לבין הגופים ההתנדבותיים האלה, וגם קרא להקים מערך שמבטיח קיום של ערוצי תקשורת ותיאום בין משרדי הממשלה השונים

מטי צרפתי הרכבי:  הכתובת הייתה על הקיר

מטי צרפתי הרכבי:       אני באמת מודה על זה שאנחנו קוראים את הקריאה הזאת שצריך להסדיר בחקיקה את כל הגופים בחירום

מטי צרפתי הרכבי:  לפני כחודש היה דיון בוועדה לביקורת המדינה סביב הגופים ההתנדבותיים האלה בחירום

מטי צרפתי הרכבי:  חייבים להסדיר את הממשקים מול משרדי הממשלה, חייבים לדעת איך מטפלים במתנדבים האלה, האם אנחנו מוציאים להם צווי 8 כי הם עובדים סביב השעון, איזו תמיכה של סיוע נפשי אנחנו נותנים,  איזה ציוד מיגון אנחנו מחויבים לתת לאותם מתנדבים, איזה שכר הם יקבלו בעת חירום

מטי צרפתי הרכבי:  דיברו על מוקד אחוד גם בדוח הביקורת וגם בדיון בוועדה לביקורת המדינה, כדי שכולם יוכלו להיות מוזנקים בזמן אמת

משה גפני: זה עוד כישלון שלי

משה גפני:  הגשתי כמה פעמים חוקים - -     

נאור שירי: השאלה מתי תגיש את ההתפטרות בעקבות הכישלונות

מטי צרפתי הרכבי: בתרגולים לחירום אי אפשר שרק מד"א ישתתף, חייבים להשתתף גם איחוד הצלה וגופי הצלה נוספים

מטי צרפתי הרכבי:  צריך שיהיה סיוע כלכלי בבסיס התקציב למלכ"רים התנדבותיים בחירום, כולל פטור ממע"מ

מטי צרפתי הרכבי:  לא יעלה על הדעת שמלכ"ר בחירום משלם מע"מ למדינה

מטי צרפתי הרכבי:  כל הסיוע הכלכלי צריך להיות סדור בחקיקה ובבסיס התקציב

מטי צרפתי הרכבי:  יש את חוק מד"א שאולי צריך להרחיב אותו לגופי החירום ההתנדבותיים הנוספים

משה גפני: תודה רבה

משה גפני:  אורית פרקש הכהן, בקשה

אורית פרקש הכהן: 	תודה על הדיון החשוב הזה

אורית פרקש הכהן:  אני רוצה להביע את הערכה הענקית שיש לכולנו למגן דוד אדום, לאנשי זק"א, לאיחוד הצלה

אורית פרקש הכהן:  אני יודעת שבתחילת האירועים אמבולנסים של מד"א הגיעו ראשונים, היו ערוכים להיכנס מיד ליישובים האלה

אורית פרקש הכהן:  את הדברים האלה צריך לזכור ולהעריך

אורית פרקש הכהן:  אני רוצה לציין את אנשי זק"א

אורית פרקש הכהן:  יצרתי קשר עם זק"א בתחילת המבצע

אורית פרקש הכהן:  יזמנו פרויקט ראשון של תיעוד העדויות ביחד עם עובדי זק"א וחברת הייטק בשם ריברדייל, כשאני רוצה לציין לשבח את אבי אבוחצירא וחיים וינגרטן שסייעו לי בזה

אורית פרקש הכהן:  ביחד עם מתנדבים גבינו עדויות מעשרות עובדי זק"א

אורית פרקש הכהן:  הדבר הזה עורר את להב 433 לקחת 10 חוקרים ולגבות כמעט מכל עובדי זק"א עדויות

אורית פרקש הכהן:  במסגרת הפרויקט אנשי זק"א אמרו, "סוף סוף מישהו פונה אלינו, סוף סוף מישהו שומע מה ראינו"

אורית פרקש הכהן:  אנחנו מסירים את הכובע על עבודת הקודש שהם עושים, ואנחנו כאן נתמוך בכל מה שצריך

אורית פרקש הכהן:  כל הוויכוחים המוצדקים שהיו בשבועות האחרונים על החרפה של הכספים הקואליציוניים, הרב גפני, לא נוגעים למד"א, לזק"א ולכל הגופים החשובים האלה

אורית פרקש הכהן:  התקצוב של הגופים האלה הוא מצווה, ולא מדובר בגופים מגזריים

דובי ויסנשטרן: בזק"א יש 12 בעלי שכר

ולדימיר בליאק: אני מלא הערכה לכל הגופים האלה

ולדימיר בליאק:  עם חלקם דיברתי בתקופה האחרונה, אצל חלקם גם ביקרתי, כך שאני מכיר את הפעילות

ולדימיר בליאק:  אני חושב שאנחנו קודם כל צריכים לשפות אותם על כל ההוצאות הגדולות שהם נשאו בהן בתקופה האחרונה וגם להסתכל על כל הגופים האלה בפרספקטיבה גדולה יותר של היערכות מדינת ישראל למצב החירום הבא, ולצערי לא חסרים לנו מצבי חירום, יהיו לנו מצבי חירום

ולדימיר בליאק:  צריך להפסיק  עם הכסף הקואליציוני באופן כללי ולתקצב את הגופים האלה בפריזמה הגדולה של היערכות מדינת ישראל לחירום

משה גפני: משה סולומון, בקשה

משה סולומון: זה דיון מאוד מאוד משמעותי וחשוב

משה סולומון:  אני רק מדמיין אם רגע אחד, אם יום אחד או כמה ימים הארגונים האלה לא יעבדו, לא יהיו, ישבתו, איזה כאוס גדול יהיה כאן

משה סולומון:  אני מצטרף לדברים  של זק"א, של עזר ציון, של מד"א, של איחוד הצלה, של עזרה למרפא ושל יד שרה

משה סולומון:  יש עוד ארגון אחד שביקרתי בשורה, שזו יחידה 360 שעוסקת כמו זק"א בכל מה שקשור לחללים

משה סולומון:  זו תעודת עניות למדינת ישראל שהארגונים האלה, שבלעדיהם אי אפשר לנהל שגרת חיים סבירה, לא נמצאים באיזה שהוא תקציב שיוצר איזה שהוא ביטחון בסיסי

משה סולומון:  נכון לשמר את החברה האזרחית שמצליחה להיות יצירתית ולתת מענה לדברים שעולים מעת לעת

משה סולומון:  אמרת, אדוני היושב ראש, שאתה כאן 34 שנים ולא הצלחת להכניס את זה לבסיס התקציב

משה סולומון:  יכול להיות שהגיעה העת, כי אנחנו נמצאים במשבר מאוד גדול

משה סולומון:  הגיעה העת שעמותות וארגונים שאנחנו רואים כאן יהיו בבסיס התקציב, כדי שיהיה ביטחון לאזרחי ישראל גם בתחום הרפואי וגם בתחום החברתי-קהילתי

משה סולומון:  אני מקווה שסתירת הלחי שקיבלנו ב-7 לאוקטובר תניע את כולנו לשנות את סדרי העדיפויות

משה גפני: 	אני כבר לא אומר בסיס התקציב

משה גפני:  אני עכשיו אומר את מה שולדימיר אמר – אני רוצה היערכות של מדינת ישראל לחירום

משה גפני:  את כל הגופים שיש צריך להכניס בחוק

ולדימיר בליאק: כי פעם זו מלחמה, פעם זו מגיפה, פעם זה סבב, פעם זו רעידת אדמה

משה גפני: זה לא רק בחירום, זה גם בשגרה

משה גפני:  גם בשגרה הם קורסים, לא רק בחירום

משה גפני:  אני מתנדב כבר הרבה שנים יחד עם הבת שלי במד"א

משה גפני:  הם עושים עבודת קודש בכל מקום ומקום

עודד פורר: אני מצטרף לכל התודות שנאמרו כאן לפניי, אבל אני קצת רוצה להוריד מהחגיגיות ולהתנצל בפניכם על זה שאתם צריכים לבוא לדיון בוועדת הכספים כפושטי יד ולהתחנן לאיזה שהוא תקציב

עודד פורר:  אדוני היושב-ראש, 11 שנים עמדת בראשות ועדת הכספים

משה גפני: אני כבר לקחתי אשמה

עודד פורר: גלגול האחריות לפקידי האוצר כל פעם מחדש הוא פשוט לא מקובל

עודד פורר:  רוב מוחלט של חברי הכנסת מהקואליציה ומהאופוזיציה עומדים לימינם של הארגונים האלה בכל דבר ועניין - החל מסיפור המע"מ שהוא שערורייה, עד לנושא השיפוי שהם צריכים לקבל על מה שקרה פה ב-7 באוקטובר ובמה שיהיה בעתיד

עודד פורר:  אין למי לגלגל את האחריות הזאת כי היא פה, היא אצלנו

עודד פורר:  אנחנו מחליטים, אנחנו מחוקקים

עודד פורר:  כשיגיע עכשיו תקציב מאוד משמעותי, שינויים בתקציב, אנחנו יכולים לשנות את מה שהחליטה הממשלה כדי לדאוג לתקציבים שלהם באופן כזה שישפה וייתן להם את מה שמגיע להם

נעמה לזימי: 	כשמדינת ישראל מחליטה לא לעשות שירות מסוים ומשאירה את זה בידי עמותות פרטיות, היא גם צריכה לקחת את האחריות על התקציב ועל מה שהיא מאפשרת להן

נעמה לזימי:  כשהיא לא עושה את זה, היא בעצם אומרת ששירות חיוני הוא לא חיוני עבורה

נעמה לזימי:  זה לא רק דיון על מבחן תמיכות, על קריטריון כזה או אחר, זה גם דיון על אחריות

נעמה לזימי:  אני מתחברת למה שאמר ולדימיר לגבי הכנסת כל ארגוני ההצלה ושירותי הרפואה אל תוך מערך החירום הלאומי באופן מובנה, כי מה שלא עובד בשגרה גם לא יעבוד בחירום

נעמה לזימי:  צריך להיות נוהל חירום אוטומטי שיפעל

נעמה לזימי:  אנחנו לפני רגע היסטורי שבו פותחים את התקציב מחדש

נעמה לזימי:  לכל חברי הקואליציה שאמרו שזה צריך להיות בבסיס תקציב, אני פה אתכם

נעמה לזימי:  אני אצביע בעד כל הכנסה לבסיס התקציב של ארגוני החירום, ההצלה ושירותי הבריאות

נעמה לזימי:  אם אנחנו לא נשתמש ברגע הזה כדי לתקן את המעוות ועולם כמנהגו ימשיך לנהוג, האחריות תהיה רק עלינו, לא על האוצר ולא על אף אחד אחר

נעמה לזימי:       אני חושבת שלכל מתנדבי זק"א, מד"א, איחוד הצלה וכולם צריך לבדוק את האפשרות של סיוע בתקצוב לטיפול נפשי, ליווי ומעטפת

נעמה לזימי:  כשהמתנדבים האלה עושים את השליחות הקשה והכואבת שלהם, גם אנחנו צריכים לראות אותם ואת הצרכים שלהם

אליהו דלל: אדוני היושב ראש, אני מלא הערכה והוקרה לכל הגופים והארגונים, אם זה זק"א, איחוד הצלה, מד"א, נציגות של הרב פירר

אליהו דלל:  אין ספק שהצלת חיים זו עבודת קודש

אליהו דלל:  אין לכם תחליף, פשוט אין לכם תחליף

אליהו דלל:  חברי הכנסת פה כולם, בלי יוצא מן הכלל, דיברו ושיבחו את הגופים האלה

אליהו דלל:  אנחנו יכולים לעשות מעשה

אליהו דלל:  אנחנו את הארגונים האלה צריכים לשפות באופן מיידי, כי אני שומע שבמלאי של ארבע שנים השתמשו תוך חודש או משהו כזה

אליהו דלל:  הם לא צריכים עכשיו לקושש כל מיני תרומות של שנים בשביל תקופה כזאת

אליהו דלל:  חייבים לתת להם פיצוי, אם זה בבסיס התקציב או בכל היערכות כזאת או אחרת של מצב חירום, כי לארגונים אלה אין תחליף ממשלתי

אליהו דלל:  צריכים לתת להם את התקצוב הראוי כחלק מתקציב המדינה

סימון דוידסון: אדוני היושב ראש, תכריז עכשיו שגם משפים אותם וגם מכניסים אותם לתוך תקציב המדינה

מיכל שיר סגמן: 	אין אזרח בישראל שלא מכיר את יד שרה, כשלצערנו אנחנו נתקלים בזה גם בחיי היום יום

מיכל שיר סגמן:  אני נתקלתי בזה בזמנו עם ההורים שלי

מיכל שיר סגמן:  עזרה למרפא, הרב פירר - אין אזרח בישראל שלא בא באיזה שהוא שלב ומתדפק על הדלת שלו

מיכל שיר סגמן:  את איחוד הצלה הכרתי עוד באוקראינה, בעבודת הקודש שהם עשו

מיכל שיר סגמן:  קראו להם המלאכים בכתום על עבודת הקודש שהם עשו מעבר לים

מיכל שיר סגמן:  ויש, כמובן, את מגן דוד אדום וזק"א שמגיעים לתאונות דרכים, לפיגועים

מיכל שיר סגמן:  נדהמתי עכשיו במלחמה לגלות שגוף כמו זק"א מתרים לעצמו כספים, שזה פשוט לא נתפס

מיכל שיר סגמן:  אני די בטוחה שכל אזרח ישראלי שמביט בדיון הזה תופס את הראש ואומר, "באמת לא ידעתי"

מיכל שיר סגמן:  את העוול ההיסטורי הזה אנחנו חייבים לתקן עכשיו, חייבים להסדיר להם את המעמד

משה גפני: משרד הבריאות, בקשה

הדסה האס: 	לחירום והצלה יש לנו תוספת קואליציונית של 10 מיליון

משה גפני: השתמשתם בכסף הקואליציוני הזה?     

תמר צ'ין: 	תקציב 2023 עבר אתמול בממשלה ב-02:00 בלילה

תמר צ'ין:  אנחנו מתכוונים שהכסף הזה יעבור כמה שיותר מהר למרבית הארגונים שיושבים פה סביב השולחן

תמר צ'ין:  ברור שזה צריך לקרות מהר

משה גפני: 	מה היה במשך כמעט שנה עם הכסף הקואליציוני לכל הארגונים האלה?     

תמר צ'ין: יש שונות בין הארגונים

תמר צ'ין:  מד"א קיבלו תמיכה לפני ותמיכה תוך כדי המלחמה, כשהתמיכה שלהם נמצאת בבסיס התקציב

תמר צ'ין:  התקציב השנה עבר רק בחודש יוני, לכן חלק מהתמיכות חיכו למעבר התקציב כדי שיהיה תקציב שאפשר יהיה להתנהל איתו לא בתור תקציב המשכי

תמר צ'ין:  חלק מהארגונים קיבלו תוספת משמעותית כבר השנה

תמר צ'ין:  התקציב של עזר מציון, למשל, הגיע לוועדה לפני המלחמה, ואז היה האירוע של לחכות עד שכל הכסף ישוחרר

עודד פורר: למה לחכות? למה אי אפשר היה להפריד בין החלק הזה, הרי לא הייתה מחלוקת לגבי הנושאים האלה?      

משה גפני: יש תכנית של מח עצם, שזה פיקוח נפש

משה גפני:  למה זה לא עבר?     

עודד פורר: יש כספים קואליציוניים שעליהם הייתה מחלוקת פה, אבל על זה לא הייתה מחלוקת

עודד פורר:  למה לא הפרדתם את זה? למה לא הבאתם את כל מה שאין עליו מחלוקת?     

תמר צ'ין: הייתה הנחיה

משה גפני: הנחיה של מי?     

תמר צ'ין: ההחלטה של מה מהקואליציוני רלוונטי למלחמה ולא רלוונטי למלחמה זו החלטה של הממשלה

עודד פורר: מדוע לא החליטה הממשלה החלטה כזאת?     

תמר צ'ין: אני לא הממשלה

עודד פורר: אמרת שהייתה הנחיה

עודד פורר:  מי הנחה שלא להחליט החלטה כזאת? למה כמשרד אוצר לא קידמתם החלטה רק על הכספים שעליהם אין מחלוקת?     

תמר צ'ין: אני לא יכולה להתייחס על למה הממשלה לא קיבלה החלטה עד אתמול ב-02:00 בלילה

עודד פורר: האם הבאתם לשר האוצר הצעת החלטה שאומרת: את אלה אפשר לקדם?      

מיכאל ביטון: אתה יודע מה עצוב? שעכשיו הולכים לחפש כסף שניתן בינואר

מיכאל ביטון:  נוצרה פה מלחמה שבה טיפלו ב-1,400 אנשים

מיכאל ביטון:  אני בכלל חושב שהיו צריכים להיות שם 30 מיליון שקל, שהיה צריך להוסיף כסף

מיכאל ביטון:  אנחנו לא עוסקים בלהביא את מה שהובטח בינואר

מיכאל ביטון:  הם צריכים פי ארבעה תקציב

מיכאל ביטון:  זה לא מובן שהם טיפלו במקרה נדיר בהיסטוריה?          

עודד פורר: אני מניח שאם שר האוצר היה מביא לממשלה הצעת - -      

סימון דוידסון: מיכאל, אני מזכיר לך שאתה בקואליציה

משה גפני: אנחנו סבורים שהארגונים האלה הם חלק אינטגרלי מהנושא הרפואי, מהמלחמה, מכל מה שנלווה

משה גפני:  עד לרגע זה הם לא קיבלו תקציב

מיכאל ביטון: למה התקציב לא הוגדל? היו גופים שהגדלתם להם כי עבדתם איתם במלחמה

מיכאל ביטון:  למה פה הם צריכים לפעול עם הכסף של ינואר?     

אורית פרקש הכהן: למה אנחנו מקיימים את הדיון הזה אחרי שאישרו את התקציב ל-2023?     

משה גפני: למה לא עבר הכסף?       

נאור שירי: 	למה אתם שואלים אותה את השאלות האלו? היא קובעת סדרי עדיפויות?     

תמר צ'ין: חלק נרחב מהפורום הנכבד בילה שעות רבות במושב הקודם של הכנסת בדיון על גופי ההצלה

תמר צ'ין:  הנושא נמצא על סדר היום הממשלתי, נמצא בדיון מאוד מאוד אינטנסיבי בסדר היום הממשלתי

תמר צ'ין:  כרגע כל הממשלה עסוקה במתן מענה מידי לצורכי מלחמה וכמה שיותר מהר

תמר צ'ין:  אני מאמינה שכשתיגמר המלחמה נחזור לשיח

ולדימיר בליאק: אני לא בטוח לגבי כל הממשלה

תמר צ'ין: ברור שכל עובדי הארגונים שיושבים סביב השולחן היו במעגל הראשון והשני של לחוות את הזוועות, לכן במיקוד של תכנית בריאות הנפש יש התייחסות נקודתית ומיוחדת לעובדי הארגונים, בטח לזק"א ולארגונים אחרים שהיו בחזית

תמר צ'ין:  אני בקשר אישי עם מי שנתנו שירות בשורה

תמר צ'ין:  ככל שיש שם פערים תציפו אותם למשרד הבריאות ואלינו, כי אנחנו לא רוצים שעד שתיבנה התכנית יהיו שם פערים

תמר צ'ין:  ברור שהאירוע הזה דורש לא רק טיפול במי שכבר התמוטט, אלא גם טיפול מניעתי בעבודה קהילתית עם הארגונים ועם כל מי שהיה שם בחזית

תמר צ'ין:  ברור לנו שמי שבחזית זה לא רק החיילים והלוחמים, זה גם כל עובדי הארגונים והעמותות

משה גפני: 	למה משרד הבריאות לא מסדיר את הגופים האלה בחוק?         

הדסה האס: אני מסכימה שיש דברים שנכון להסדיר בבסיס התקציב

הדסה האס:  כרגע התקציב השוטף כבר חולק

משה גפני: לא שאלתי אותך על התקציב, שאלתי אותך למה הנושא של גופי החירום לא מוסדר

עודד פורר: אתה יודע, היושב ראש, שגם מה שמוסדר, למשל פטור ממכרז למד"א בתחומים מסוימים - -     

צחק ליבוביץ: איזה פטור ממכרז למד"א?     

עודד פורר: אתם מוסדרים בסעיפי הפטור של החשב הכללי

עודד פורר:  החשב הכללי סירב לאפשר להשתמש בפטור הזה בכמה פרויקטים שרצינו לעשות

הדסה האס: צריך לבחון את הנושא מול גורמי המקצוע

הדסה האס:  אני כמרכזת ועדת התמיכות יכולה לפרט על מבחני התמיכה

מיכאל ביטון: הם צריכים להיות בבסיס התקציב, לא בוועדת תמיכות

משה גפני: לא יימשך המצב הזה

משה גפני:  משה טייטלבאום, בקשה

משה טייטלבוים: 	אני רוצה להתייחס לנקודה שכואבת לי כאחד שהיה שם ב-7

משה טייטלבוים: 10

משה טייטלבוים:  בשעות הצוהריים המוקדמות הגעתי לדרום וטיפלתי בהמון המון נפגעים

משה טייטלבוים:  לא הייתה פריווילגיה לעמוד ולתת הוראות, כל אחד שהגיע פשוט טיפל

משה טייטלבוים:  כואב לי שאנחנו מדברים פה על כסף, על איך לתקצב, וכולנו צריכים כסף, ולא מדברים על זה שמעבר לכסף אנחנו צריכים מידע

משה טייטלבוים:  לא יכול להיות שמד"א למרות פנייתנו לא פנו אלינו ב-7

משה טייטלבוים: 10 אפילו פעם אחת, לא היה שיתוף פעולה

משה טייטלבוים:  יכול להיות שצריכים 300 ממוגנים, מל"טים, נשק, אבל לפני הכל צריך להרים טלפון

משה טייטלבוים:  לא יכול להיות שלגוף עם 7,000 מתנדבים לא מרימים טלפון ביום שקורה האסון הלאומי הכי גדול במדינת ישראל

משה גפני: זה דיון אחר

משה גפני:  זה דיון שיימשך ומקווה שיהיה לו פתרון

משה גפני:  זה לא הדיון כאן, זה דיון בוועדת הבריאות

יצחק לוי: אני מסכים שזה לא הדיון כאן, אבל חבל לעשות עוול לדבר שהוא לא מדויק

אלי פולק: מדויק לחלוטין

אלי פולק:  מי דיבר איתנו? לא דיברתם איתנו

משה גפני: נפתלי קובר, עזר מציון

נפתלי קובר: אנחנו חוזרים עכשיו ממבצע של שבוע ימים שבו אספנו למעלה מ-20,000 דגימות של מח עצם חדשות

נפתלי קובר:  היינו בכל הריכוזים ולא דיברנו על כסף, לא התייחסנו לכמה זה יעלה לנו

נפתלי קובר:  כל דגימה כזאת עולה לנו 180 שקל

נפתלי קובר:  דגמנו בשבוע האחרון 20,000 דגימות

נפתלי קובר:  אנחנו מקבלים טלפונים מאנשים, "האם הגיעה הדגימה", "האם יש דגימה שמתאימה לאימא שלי"

נפתלי קובר:  הציבור עוזר לנו, אבל אנחנו מצפים שכולם, בוודאי המדינה, יהיו שותפים בדבר הזה

רונית תירוש: יש ארגונים כמו עזרה למרפא בראשות הרב פירר שפועלים כל השנה, קל וחומר בחירום, מכספי תרומות

רונית תירוש:  אנחנו מבקשים ומתחננים שימצאו את הדרך להכניס אותנו פנימה

משה גפני: 	אני מודה בשם הוועדה לכל הארגונים שעוסקים בהצלת חיי אדם בעתות חירום ובעתות שגרה

משה גפני:   משרד האוצר, אפשר לקרוא לתקציב שיש באיזה שמות שרוצים, אבל הם זקוקים לתקציב הזה, צריך לשחרר אותו באופן מיידי

משה גפני:  כשיגיע לפה התקציב של 2023, אני אבקש שזה ייכנס לבסיס התקציב, אני אבקש להכניס את הגופים האלה לבסיס התקציב

אליהו דלל: יש לך גיבוי מכל החברים

משה גפני: אני אקים צוות בוועדת הכספים

משה גפני:  אני מבקש ממשרד הבריאות להסדיר את הנושא הזה בחקיקה, להגיד מה מדינת ישראל מתכוונת לעשות עם כל גופי החירום האלה

משה גפני:  המדינה לא עושה את זה, אין לה את היכולות לעשות את זה, לכן היא משתמשת בגופים האלה

משה גפני:  המדינה צריכה לשפות אותם

משה גפני:  אני מבקש ששר הבריאות יקים צוות במשרד הבריאות שיסדיר את הגופים האלה בחקיקה, כדי שמדינת ישראל תפסיק להיות מדינת עולם שלישי בכך שאין לה גופים לשעת חירום

משה גפני:  לא יכול להיות המצב הזה

משה גפני:  אנחנו נמשיך את הדיון

משה גפני:  אני מודה לכולם על הדיון החשוב הזה